**Ktorý z týchto výrokov súdu je z hľadiska § 137 CSP správny?**

1. Súd určuje, že záložná zmluva uzavretá medzi žalobcom a žalovaným dňa 20. 5. 2013, ktorej predmetom je zriadenie záložného práva na pozemok parcely registra „C“ parc. č. 499 o výmere 8958 m2, druh pozemku: Orná pôda, zapísanom na liste vlastníctva č. 3589 vedenom Okresným úradom Pezinok, katastrálnym odborom, pre k. ú.: Jablonec, obec: Jablonec, okres: Pezinok, je neplatná.
2. Súd určuje, že na pozemku parcely registra „C“ parc. č. 499 o výmere 8958 m2, druh pozemku: Orná pôda, zapísanom na liste vlastníctva č. 3589 vedenom Okresným úradom Pezinok, katastrálnym odborom, pre k. ú.: Jablonec, obec: Jablonec, okres: Pezinok nie je záložné právo v prospech žalovaného.

**Otázky k téme správneho súdnictva:**

1. Aký je účel (cieľ) správneho súdnictva, resp. čo je jeho podstatou?
2. Ktorý predpis upravuje konanie vo veciach správneho súdnictva – správny poriadok alebo Správny súdny poriadok?
3. Čo znamená princíp funkčnej súvislosti v správnom súdnictve?
4. Aká je lehota na podanie všeobecnej správnej žaloby?
5. Má správna žaloba odkladný účinok?
6. Ktoré súdy obvykle rozhodujú v správnom súdnictve – okresné, krajské alebo Najvyšší súd SR?
7. Podľa akého kritéria sa určuje miestna príslušnosť správneho súdu?

**Otázky k exekučnému konaniu všeobecne:**

1. Ktoré súdy rozhodujú v exekučnom konaní?
2. Akým spôsobom sa podáva návrh na vykonanie exekúcie?
3. Podľa akého spôsobu sa uskutočňuje výber pridelenia veci tomu-ktorému exekútorovi?
4. Aké postavenie má v exekučnom konaní exekútor?
5. Čo všetko môže preskúmať exekučný súd pri posudzovaní návrhu na vykonanie exekúcie?
6. Upravuje Exekučný poriadok aj výkon rozhodnutia vo veciach starostlivosti o maloletých?
7. Upravuje Exekučný poriadok aj vymáhanie výživného?
8. Aké účinky má upovedomenie o začatí exekúcie pre povinného z hľadiska možností nakladania s majetkom?